
REVELAREA LUCRĂRII DUHULUI SFÂNT 
ÎN VECHIUL TESTAMENT 


Dumnezeul propoveduit de Sfânta Biserică nu este Dumnezeul con- 
ceptelor fiolosofice, ci este un Dumnezeu Persoană revelat într-un timp şi spa- 
tiu bine determinat. Este adevărat că revelarea Unui Dumnezeu într-o singură 
Fiinţă şi trei Ipostasuri, conform tradiţiei israelite consemnată în cărțile biblice 
vechitestamentare, s-a realizat progresiv în funcţie de progresul spiritual al 
omului. De aceea Persoanele Treimice nu apar destul de clar de la început. 
Chiar dacă nu sunt numite de la început, Biblia relatează totuşi despre 
implicarea nemijlocită a Persoanelor Treimice în actul creației (Gen 1,26). 
Astfel sintagmele: Să facem pe om după chipul şi asemănarea dintre noi 
(Gen 3,22), şi Haidem dar, să ne pogorâm şi să amestecăm limbile lor (11,7) 
sugerează fără nici un dubiu colaborarea Treimei la toate etapele creaţiei. 
Dovada cea mai clară a participării Sfântului Duh alături de Dumnezeu Tatăl 
şi Dumnezeu Fiul ne-o dă psalmistul când exclamă: Cu Cuvântul Domnului, 
cerurile s-au întărit şi cu Duhul gurii Lui toată puterea lor (Ps 32,6). Cu 
toate acestea, în perioada biblică, la care ne referim, cu greu se poate iden- 
tifica cea de-a Treia Persoană divină cu un ipostas (2 Sam 23,2; Agheu 2,5) 
ca în cărțile neotestamentare. 


La început când pământul era lipsit de formă şi gol, Duhul lui 
Dumnezeu se purta pe deasupra apelor spune primul agiograf pentru a 
sublinia calitatea lui de principiu al vieţii. După ce mai întâi s-a purtat pe dea- 
supra apelor în scopul de a le încălzi şi de a le da viață, după remarca 
Sfântului Vasile cel Mare, în chipul păsării care acoperind cu aripile sale 
ouăle, le încălzeşte comunicându-le o putere vitală din propriu Său corp, în 
sensul pregătirii apelor primordiale ca să producă ființe vii”, continuă să 


A SF „VASILE CEL MARE, Omilia a II-a la Hexaimeron, în P.G. Migne XXIX, 43 
A; Comentând la rândul său ideea enunțată de Sfântul Vasile, PAUL EVDOKIMOV adaugă 
că Dumnezeu Duhul se purta pe deasupra apelor ca o pasăre care încălzeşte cu aripile ei 

rămână în lume ca o forță nevăzută a cărei acțiune, uşor sesizabilă, pătrun- 
de întregul univers?. 

Când se referă la aducerea la existență a lumii, Moise afirmă că Duhul 
lui Dumnezeu sau Ruach Elohim, avea misiunea de a pluti pe deasupra ape- 
lor, ceea ce denotă, pe de o parte, proveniența Sa divină dătătoare de viață, 
iar pe de alta participarea activă şi nemijlocită la actul creaţiei, după care con- 
tinuă să-şi facă simțită prezența în creaţie ca energie divină purtând ordinele 
lui Dumnezeu până la marginile lumii”. 


1. Numele Duhului în Vechiul Testament 


Fără a se face o distincţie clară între harul Duhului Sfânt ca energie 
necreată ce-şi face simțită prezența concretă în lume, în diverse chipuri, şi 
Persoana Duhului ca ipostas divin deopotrivă cu Tatăl şi cu Fiul, Biblia 
utilizează din abundență termenul Ruach cu o foarte largă paletă de 
semnificaţii”. 

Pe lângă termenii nefeş şi neşemah cu sensul de principiu vital, uneori 
Chiar cu elementul rațional (Pilde 20,27) al cărui corespondent grecesc este 
Tvof, în majoritatea textelor sacre se foloseşte cuvântul Ruach pentru a 
exprima ideea de spirit, duh, aşa cum l-au şi redat majoritatea traducerilor. 
Rădăcina verbală triconsonantică R-u-ch în limbile semitice se utilizează 
predominant pentru a exprima mişcarea aerului, respirația etc., iar textele 
biblice, ca formă substantivală feminină sau masculină redau noţiunea de: aer, 
vânt, suflare, adiere, furie, spirit, suflet, fire, temperament etc. Împreună cu 
substantivul chajjm, adică Ruach chajjm exprimă ideea principiului vital, aşa 
cum şi apare în cartea Fac 6,17: Şi iată, Eu voi aduce asupra pământului 


potenţele adâncului pentru ca să iasă din ele formele variate şi succesive ale creaţiei - în 
L'Esprit Saint dans la Tradition Orthodoxe, Edition du CERF, Paris 1967, p. 87. 

8 PHILIPON M.M., Les dons du Saint Esprit, Toulouse 1974, p. 29. 

° PETRE SEMEN, Învățătura despre Sfânt şi sfințenie în cărțile Vechiului 
Testament, în “Teologie şi Viaţă”, Ed. Mitropolia Moldovei şi Bucovinei, nr. 4-7/1992, 
p. 106. 

1 REZUŞ P., Despre Duhul Sfânt - sinteză pneumatologică, Sibiu, 1941, p. 1. 

oto; Ă ă pi Î 
P p. de apă ca să pierd tot trupul de sub cer în care se află suflu de viaţă 
i i i 
iar cang este urmat de numele lui Dumnezeu atunci el desemnează fără 
îndoială Duhul Lui sau chiar inspirația divină. 


i Foarte adesea aghiografii mai ataşează substantivului Ruach şi numele 
proprii ale lui Dumnezeu, inclusiv forma contrasă “EI” (Jov 33,4). Cu toate 
acestea în cărgle Vechiului Testament care vorbesc insistent despie Riach nu 
se exprimă prea desluşit calitatea de persoană a acestuia, totuşi din contextele 
referitoare la maniera în care se implică în creaţie se peate întrezări Persoana 
Duhului Sfânt ca a treia Persoană divină. Deci chiar dacă Ruach-Iahve nu se 
identifică întotdeauna cu Persoana Duhului, exceptând poate profeția lui Isaia 
(63,1 1;32,15) în sensul că nu se afişează în lume ca un Ipostas, totuşi 
Scriptura revelează aspecte mereu noi ale puterii divine şi ale prezenţei aces- 
teia în creație în care se poate întrezări Duhul. De multe ori textele biblice nici 
nu prea fac distincție când este vorba despre Duhul lui Dumnezeu şi cel al 
omului. Probabil pentru a se sublinia destinul comunitar al celor două entități 


Dintre numeroasele semnificații ale termenului Ruach cele mai frecvente 
sunt cele de vânt şi suflare. Aceste două sensuri ale cuvântului au ceva tainic în 
ele, aşa cum de fapt a şi vrut s-o sublinieze Domnul Hristos care în convorbirea 
avuta cu Nicodim a spus că Duhul este precum vântul pe care nimeni nu-l vede 
dar căruia îi simte efectele (In 3,8). Într-adevăr Scriptura ni-L descoperă pe Duhul 
comportându-se adesea ca şi cel mai obişnuit fenomen natural, vântul ca o forță 
incomparabilă de pe pământ, distrugând cu furia lui case, dezrădăcinând ale 
seculari sau scufundând corăbii (Tez 13,13;27,26), alteori trimite ploi binefăcă- 
toare asupra pământului făcându-l să rodească. (1 Rg 18,45). La fel este Şi suflul 
respirator al omului care chiar dacă de cele mai multe ori abia este perceptibil 
lucrarea lui este imensă pentru că are darul de a menţine Viaţa în corp"! P 


ii iat că . AE 
Esprit, în “Vocabulaire de théologie biblique”, publié sous la direction de Xavier 


Leon Dufour et de Jean Du A i : 
. placy, Augustin G: rre G . 
Francois Lacon, Les éditions du Cerf, Paris, 1988 E389 4 e Grelot, Jacques Guillet, Marc 

Fiind părtaş cu Tatăl şi cu Fiul la actul creaţiei, fără de El nimic n-ar 
putea exista din cele ce sunt!'?, căci El continuă să creeze aşa cum remarca la 
timpul său psalmistul: 7rimite-vei Duhul Tău şi se vor zidi şi vei înnoi fața 
pământului (Ps 103,31). Atâta vreme cât rămâne în om, acest ruach de sor- 
ginte divină are capacitatea de a face dintr-un trup inert o ființă vie (Gen 2,7). 
Pe de altă parte se poate uşor constata că aproape tot ceea ce ține de manifestările 
sufleteşti precum teama (Gen 41,8), mânia (Jud 8,3), bucuna (Gen 45,27), 
modifică mai mult sau mai puțin chiar suflul respirator al omului'?. De aceea 
apare ca destul de justificată întrebuințarea termenului Ruach şi pentru noţiu- 
nile de temperament, pasiune, mânie sau ca sediu al sentimentelor ori al 
gândurilor omului. 


2. Duhul lui Dumnezeu susținător al vieții 

Urmat de numele propriu Iahve, termenul biblic Ruach cu sensul de 
duh desemnează o forță extraordinară care acționează de cele mai multe ori 
benefic asupra naturii şi în special a omului sfăpânindu-l în toate acţiunile 
sale, în existenţa sa fizică şi psihică dându-i puteri nebănuite!*. Deşi îl 
stăpâneşte, în raporturile cu omul, Duhul dă dovadă de o delicateţe deosebită 
neatentând niciodată la libertatea lui (Jeş 3). Tocmai pentru a sugera delica- 
tețea Duhului, arta iconografică îl reprezintă în chip de porumbel. 

Despre puterea şi acțiunea minunată a Duhului dă lămuriri suficiente 
lezechiel când descrie prin viziune învierea poporului biblic, icoană a învierii 
universale (/n 5,21; Rom 4,17; 2 Cor 1,9 ); Aşa grăieşte Domnul Dumnezeu 
oaselor acestora. lată, Eu voi face să intre în voi Duh şi veţi învia 
(37,5,9,10). Fiind Duh de viață făcător al Domnului ce creează şi întreţine 
viaţa, El se identifică uneori chiar cu Fiinţa lui Dumnezeu Însuşi care dă viață 


12 Aşa subliniază SFÂNTUL AMBROZIE AL MEDIOLANULUI, “Non solum 
igitur sine Spiritum docuit omnem creaturem stare non posse, sed etiam creatorem totius 
esse Spiritum creaturae” - Despre Duhul Sfânt, Liber Il, XI P.L., XVI, col. 804 C. 

13 Esprit, în “Vocabulaire de théologie biblique”, p. 389. 

14 MATEESCU I., Învățătura despre Duhul Sfânt în primele trei secole ale 
creştinismului, Bucureşti, 1908, p. 8. 

poporului ales (37,14). Cu alte cuvinte Ruach este Cel care exprimă relația 
dintre Dumnezeu şi creatură şi în aceeaşi măsură dependenţa omului slab de 
puterea imensă şi binefăcătoare a lui Dumnezeu. Deşi, după citatele Scripturii, 
viața a apărut, dăinuie şi este salvată, atunci când se impune, prin acest Ruach 
vivificator ce vine exclusiv de la Dumnezeu, manifestându-se uneori ca o 
putere extraordinară asupra omului, în special a spiritului acestuia. Cea mai 
uimitoare manifestare a Duhului Sfânt în perioada de pregătire a omenirii pentru 
întruparea Domnului este darul profeție: (Num 11,25-35; 7 Rg 19,20-21). Prin 
Duhul Sfânt, Dumnezeu descoperă profetului voia şi planurile Sale mân- 
tuitoare. Numai prin inspirația Duhului se face preceptibil în sufletul 
profetului glasul Celui ce rosteşte cuvântul: Atunci m-a ridicat Duhul şi-am 
auzit îndărăt un glas ca un tunet (lez 3,12), iar la auzirea unui astfel de 
cuvânt plin de putere, profetul devine şi el capabil să comunice cuvântul cu 
multă putere’. Astfel numai datorită Duhului, profeţii sunt capabili să dis- 
cearnă viitorul căci le sunt luminaţi ochii sufletului, iar faptele, indiferent de 
loc şi de timp, devin cu totul transparente pentru ei, ca urmare a descope- 
ririlor pe care le face Duhul'S. Numai Duhul poate provoca în ei o stare deo- 
sebită pe care alți oameni n-o pot experimenta (Num 11,25-29; 7 Rg 10,6-10; 
2 Rg 2,16), sau îi transportă în-chip minunat spre a finaliza diverse misiuni 
încredințate de Dumnezeu. 


Din cauza intimității lor cu Duhul Sfânt, profeții au şi fost numiţi 
uneori purtători de duh sau depozitari ai Duhului lui Dumnezeu”. Prin 
mijlocirea Duhului Sfânt, atât viziunile cât şi cuvântările profeților aveau 
menirea de a descoperi absolutul. Gândirea teologică a profeților este pă- 
trunsă de bucuria de a fi găsit prin Duh sursa vieții veşnice. Prin lucrarea Du- 
hului în ei, profeții nu răspundeau neapărat unei necesități general umane de 
a cunoaşte trecutul sau viitorul, ci a cunoaşterii lui Dumnezeu!5. Lucrarea 


'5 STĂNILOAE D., Sfântul Duh în revelaţie şi în Biserică, în “Ortodoxia”, 
nr.2/1974, p. 230-231. 
16 RENCKENS, Isaïe, le prophete de la proximité de Bieu, Brugis 1967, p. 121. 


"P, VAN IMSCHOOT, Théologie de l'Ancien Testament, tome Il, Tournai 1956, 
p. 568. 


'3 NEHER A., L 'Essence du prophetisme, Calman-Levy 1972, p. 9. 

Duhului este remarcabilă deoarece servindu-se de persoanele profeților se 
realizează un dialog permanent între infinit şi finit, între Dumnezeu şi om”. 
Numai graţie Duhului divin, profeții cunosc cu adevărat voia lui Dumnezeu 
şi se află totdeauna în adevăr. Astfel lor li se încredințează odată cu misiunea 
de a profeți şi puterea rațională în sensul unei luminării a minții ca să des- 
coperă şi să propoveduiască adevărul. Ne încredințează de aceasta profetul 
Miheia: lar eu mulțumită Duhului lui Dumnezeu sunt plin de putere, de 
dreptate şi de tărie, ca să vădesc fărădelegea lui lacob şi păcatul lui Israel 
(3,8). Prezența Duhului are darul de a întări puterea cunoaşterii sporind şi 
capacitatea de judecată”. Duhul îl ajută pe profet să participe parțial la cu- 
noaşterea pe care o are Dumnezeu însuşi întrucât numai Duhul cunoaşte 
chiar şi adâncurile lui Dumnezeu. Extraordinara viziune a lui lezechiel este 
tot efectul puterii Duhului (3,12, 14; 8,1 1,24). 


3. Alte lucrări ale Duhului Sfânt în lume 


Cu toate imprevizibilele şi spectaculoasele lucrări ale Duhului prin profeții 
biblici, trebuie să subliniem că Scriptura prezintă şi alte multiple forme de mani- 
festare a Acestuia în lume. Astfel nu de puţine ori, Duhul intervenea în lumea isra- 
elită pentru a restabili ordinea morală. Atunci era revoltător desconsiderată de om 
(Jud9, 23). Într-adevăr una dintre lucrările majore ale Duhului Sfânt este aceea 
de a treai în om forțele morale” sporind în el judecata (mişpath), înţelepciunea 
(hokmah) sau dreptatea (țedaka'h) - (Isaia 32,16), dorinţe de a respecta cu fide- 
litate legământul Domnului (4gheu 2,5), sfințenia (Ps 50,12; Jez 36,27, 39,29). 
Scopul prioritar al prezenței Duhului divin în lume era de a spori capacităţile 
intelectuale şi morale ale omului. Astfel meşterii Beţaleel şi Oholiab, implicați în 
confecţionarea cortului sfânt erau plini de Duhul dumnezeiesc, de înțelepciune, 
de pricepere, de ştiinţă şi de iscusință la tot lucrul... (lez 31,3-6). 


19 NEHER, o.c., pp. 11-14. | _ 

22 BASILE DE CESAREE, Sur Saint Esprit, traduit par P. BENOIT, Sources 
Chretiennes, Paris 1969, p. 199. l 

21 SERAFINO GOZZO, La doctrina Teolohica del Libro di Isaia, Roma 1962, 
p.123. 

În ce priveşte coborârea Duhului asupra unei persoane, cu excepta 
profeților, la care avea loc instantaneu, aceasta era într-un fel provocată de 
ungerea cu untdelemn sfințit de către arhireu (/Sam 10,1) împărtăşind darul 
profeției sau al înțelepciunii de care beneficiau în special cei pe care îşi pusese 
Moise mâinile (Deut 34,9; Num 11,17,25,29). De fiecare dată când Scriptura 
afirmă că Dumnezeu îi împărtăşeşte omului o parte din Duhul Său, vrea să 
sublinieze prin aceasta o acţiune de desăvârşire a omului. Prin împărtăşirea 
Duhului, omul cu trup (basar) slab primeşte puteri suplimentare ce-l ajută să 
săvârşească acte benefice pentru comunitate şi să respecte poruncile divine 
expuse în decalog. Tot prezența Duhului, în anumite persoane biblice, era 
cauza unei forţe fizice ieşite din comun (Jud 13,25). Peste judecătorul 
Samson s-a coborât Duhul lui Dumnezeu în mai multe rânduri potenţându-i 
la maximum forțele fizice făcându-l capabil să înfrunte cu succes un leu tânăr 
şi un mare număr de filisteni (14,5-6; 16,20). Puterea sa neobişnuită era 
cauzată de Duhul lui Dumnezeu cu care venea în contact căci era un nazireu 
al Domnului. Aghiograful era deplin conştinet de puterea şi lucrarea Duhului 
Sfânt în lume şi de aceea îi şi avertiza pe contemporanii săi, şi nu numai, Că 
împăratul nu se mântuieşte cu oştire multă şi nici uriaşul cu mulțimea tăriei 
lui (Ps 32,16-19, 43,8). 

Aproape întreaga istorie a mântuirii ce a premers întrupării Domnului 
este marcată de prezența Duhului care acționează în diverse moduri. Când 
vine în contact cu oamenii, Duhul îi transformă amplificându-le capacitățile 
fizice şi sufleteşti ajutându-i să îndeplinească fapte deosebite, ca în cazul unor 
nazirei. Ca şi profeţii, nazireii erau în mijlocul poporului lor un fel de martori 
ai lui Dumnezeu”. 


De notat că majoritatea textelor sfinte care relatează despre implicarea 
Duhului în acţiunile umane subliniază cu insistență că acestea aveau un aspect 
exclusiv comunitar urmărind salvarea comunității de credincioşi şi foarte rar 
a persoanelor izolate. De asemenea acțiunea lui este bivalentă, în sensul că se 


* CHARLES AUGRAIN, LOUIS NEVEU ét DANIEL SESBOLITE, Dieu se revele 
par l'esprit et par la parole, în “essor et permanence de la révélation”, Paris 1970, p.104. 

resimte atât pe planul material cât şi spiritual. Predominantă rămâne însă 
influențarea pozitivă a spiritului uman. Aceasta reiese din faptul că transfor- 
marea interiorului persoanei o face capabilă să răspundă întotdeauna cu 
promptitudine chemării divine. Mai ales acțiunea spirituală prevesteşte sfin- 
tenia realizată de Duhul Sfânt în Noul Testament când cu acordul persoanei 
ce a mărturisit credința în Hristos şi a primit botezul în numele Sfintei Treimi, 
Duhul lui Dumnezeu lucrează cu precădere asupra spiritului său” ca un duh 
al binelui. 

În lucrarea sa permanentă în lume, Duhul a acționat în funcție de 
progresele revelaţiei şi a maturității spirituale a omului. Astfel până la profeți, 
Duhul lui Dumnezeu se manifesta înaintea oamenilor influențându-i mai mult 
din exterior, dar începând cu aceştia, prezenţa sa devine mai sesizabilă prin 
tăria spirituală dată lor”*. Şi într-un caz şi în altul însă credincioşii israeliți au 
realizat prezența permanentă a Duhului în lume, prezență remarcată şi de 
psalmist când zice: Unde voi merge de la Duhul Tău şi de la fața Ta unde voi 
fugi? De mă voi sui în cer, Tu acolo eşti. De mă voi cobori în iad, de faţă 
eşti... (Ps 138,7-8). Deşi psalmistul se referă la o prezență permanentă a 
Acestuia în lume era.mai pregnantă în hotarele lui Israel decât la păgâni şi va 
fi mai insistentă şi mai lucrătoare la creştini. De altfel pe măsura ce se încheie 
perioada de pregătire a omenirii pentru Întruparea Fiului lui Dumnezeu, 
manifestările Duhului țin mai mult de interiorul omului acționând preferențial 
asupra spiritului şi de aceea şi este mai puţin sesizabil. Cu toate acestea 
lucrarea este mai eficientă îndeplinindu-şi pe deplin scopul contribuind la 
reînnoirea oamenilor încât cu adevărat se poate vorbi de o nouă creație aşa 
cum şi anunţase profetul lezechiel (11,19; 18,31; 36,26; 37,1-14). 


4. Raportul dintre Ruach şi Hristos 


Făcând o sumară paralelă între modul de implicare a Duhului în 
creaţie în perioada Vechiului Testament şi prezenţa lui în Hristos, conform 


2 PETRE SEMEN, o.c., p. 112. 
4 STĂNILOAE D,, o.c., p. 233. 

textelor biblice se poate constata o deosebire categorică, în vremea aceea, ca 
de altfel şi după întrupare, acelaşi Hristos favoriza lucrarea Duhului în lumea 
israelită asupra anumitor persoane pregătind venirea mai deplină în Legea cea 
nouă. În Legea veche coborârea şi colaborarea Duhului cu oamenii era limită 
la anumiţi drepți, arhierei judecători, nazirei şi profeţi cu menirea precisă de 
a-şi sprijini semenii. Domnul Hristos primeşte pe Duhul întreg şi rămâne 
asupra Lui în toată lucrarea sa mântuitoare”. La poporul biblic, persoanele 
care beneficiau de pogorârea unui dar al Duhului nu se bucurau permanent 
de acest avantaj. Experiența lui Samson este destul de elocventă în acest sens. 
El dovedea o forță fizică ieşită cu totul din comun doar atunci când era atins 
de Duhul, în rest era un om ca toți ceilalți. Lucrarea lui Samson este icoana 
lucrării credinciosului din legea harului care întărit fiind de Duhul venit lui 
prin jertfa lui Hristos poate înfrânge tăria vrăjmaşului. 

De asemenea, lucrarea Duhului în perioada biblică de dinaintea 
întrupării se limita la anumite persoane din sânul poporului ales, pe când după 
pogorârea Duhului Sfânt la Cincizecime a devenit posibilă revărsarea 
nelimitată a Acestuia peste toți oamenii de pretutindeni şi până la sfârşitul 
veacurilor, după cum luminat de Duhul, anticipase profetul Ioel (3,1-2). 


Din momentul Cincizecimii, Duhul Sfânt îşi găseşte un permanent 
mediu de acțiune în sufletele oamenilor, iar acţiunea Sa nu se mai limitează 
la impresionarea lumii prin acte extraordinare ci îi sfințește pe cei care 
colaborează cu el. 


Printre alte lucrări ale Duhului Sfânt în lume a fost şi rămâne şi aceea 
de conciliere între Dumnezeu şi om şi desigur între oameni. Prezenţa sa în 
inima credincioşilor este imperceptibilă dar se poate sesiza rezultatul lucrării 
sale ce contribuie la extinderea păcii frățeşti, a bunei înțelegeri şi mai presus 
de toate la cultivarea virtuţilor. 


3 RADU D., Caracterul eclesiologic al Sfintelor taine şi problema comuniunii în 
“Ortodoxia”, nr. 1-2/1978, p. 44. 

Din cele enunțate până aici desprindem următoarele concluzii: 


- feluritele denumiri date Duhului, ca şi diversitatea formelor de a in- 
terveni în lume, când cu o forță redutabilă ce depăşeşte orice altă forță a na- 
turii, când ca o abia perceptibilă şi uşor confundabilă cu o adiere de vânt, fac 
aproape imposibilă definirea Lui şi mai ales circumscrierea în spațiu şi timp. 

- diversitatea intervențiilor Duhului în lume, în perioada derulării 
revelaţiei divine poate fi o icoană a multitudinii darurilor Duhului din viața 
Bisericii. 

- cei dintâi bărbați israeliți care au experimentat puterea şi lucrarea 
Duhului asupra lor au intuit că acesta nu era decât o arvună a Duhului promis 
de Dumnezeu pentru întreaga făptură (Joel 3,1-3). 

- imaginile Duhului aşa cum apar în Scriptură: foc, vânt vijelios sau 
abia perceptibil, revărsări de ape binefăcătoare, nori de ploaie ori porumbel, 
constituie diferite moduri de a sugera misterele lucrării Acestuia în creație”. 


pr. Petre SEMEN 


Resume 


Le Révélation de Dieu comme Etre Unique en trois Personnes s'est realisce en étapes, 
selon les capacités de réception de l'homme. A cote de deux Autres Personnes de la 
Trinité, l'Esprit de Dieu (Ruach Yahve) conformemânt aux Saintes Scritures, a 
participe effectivement et directement à l'acte de la création et Il contribue dans la 
même mesure à la conservation de la vie. 


Ayant une gammé très large de significations, le terme biblique Ruach ou Ruach 
chajjm exprime le principe vitale qui anime et soutient l'existence entière (Gen 6,17). 
Parce que lærévélation divine était en wain de déroulement, dans les livres bibliques 
de l'Ancien Testament, l'Esprit ne pouvait pas encore s'identifiér à la woisième 
Personne divine, excepté Isaïe, mais M permet s'entrevoir, per les Energies incrées, 
la présence divine dans le monde sous des formes différentes. Pendant l'enfance de 


% Resources for Sections, The Theme, subthemes and issues, Seventh Assembly of 
the World Council of Churches, Canberra 1991, p. 5. 

l'humanité qui correspond à la période de préparation de l'Incarnation du Seigneur, 
l'Esprit de Dieu impressionnait surtout de l'extérieur, les fils d'Israel, notamment dens 
les périodes trés critiques par lesquelles passait le peuple biblique en intenifiant au 
maximum les forces physiques des personnes impliquées dans le salut de leurs 
confrères. À mesure de la maturation spirituelle de l'homme; l'oeuvre de l'Esprit tient 
surtout de l'interieur de celui-là, en agissant notamment sur l'esprit. 

Les multiples formes de la manifestation de la puisaance de l'Esprit dans le monde 
biblique sont une icône de l'inondation de Celui-là sur le corps entier (sur tout la 
création) de partout après le sacrifice du Christ (Joél 3,1-3). 

CONCEPTUL DE DUH ÎN CĂRŢILE SAPIENȚIALE 


Problematica noțiunii de duh în perspectiva Vechiului Testament este, 
fără îndoială, vastă şi, în egală măsură, complicată, ea necesitând un studiu 
amplu atât la nivel de concept, cât şi sub aspectul său evolutiv ca percepere 
şi înțelegere a unei realități tainice referitoare la însăşi esența lui Dumnezeu. 
Omul biblic al Vechiului Testament este unul al căutărilor şi al întrebărilor; 
drumul străbătut de el sub lumina revelație veterotestamentare în care marile 
teofanii devenite în mod firesc momente de reflecţie şi trăire - mă refer aici, 
evident, la teofaniile care au avut ca protagonişti pe patriarhii de demult sau 
pe Moise, pe regi sau pe profeţi - constituie în realitate o serie de etape ale 
năzuinței omului de a-l cunoaşte pe Dumnezeu, adică de a cunoaşte taina 
ființei sale ca esență şi a faptelor sale ca manifestare în exterior, adică în lume, 
a gloriei sale. 


Alegerea, ca studiu al conceptului de duh în spațiul biblic al cărților 
sapiențiale, prezintă din punct de vedere metodologic cel puţin două avantaje, 
importante şi semnificative. 

Cărţile sapienţiale, în speţă Cartea Înțelepciunii lui Solomon şi Cartea 
lui Ben Sirah sau Eclesiasticul, pe de o parte constituie o etapă finală şi, deci, 
de sinteză a ceea ce evreul biblic a perceput şi înțeles prin noțiunea de duh; 
pe de altă parte, transpunerea din ebraică în greacă a conceptului de duh sub 
toate formele sale specifice de exprimare constituie, din perspectivă teologică, 
un câmp fertil de analiză, pentru că acesta, la rândul său, a însemnat pregă- 
tirea finală sub aspect lingvistic, conceptual şi doctrinar a teologiei neo- 
testamentare despre Duhul Sfânt. 


Ţinând cont de cărțile sapienţiale, putem afirma că esenţa celei de a 
treia persoane în Dumnezeu nu era cu totul necunoscută evreilor, sau cel 
puţin unei părți dintre ei, în preajma Noului Testament, deci a revelaţiei 
creştine. Această cunoaştere a Duhului a fost desigur tardivă, restrânsă şi 
progresivă. Într-o primă fază ambiguă şi obscură, ea s-a clarificat însă în mod 


